ming030890/wiki-yue-high-quality huggingface dataset:
裙帶路

裙帶路（Kwan Tai Lo），亦有寫群大路，係香港一笪地方，響香港島北岸域多利城（Victoria）一帶地方，而唐人亦都叫域多利城做群大路。

名
英國統治香港之前，未立域多利城之前，呢帶無乜平地，山邊就係海邊，斜坡滿岩石。響崖石之間，開有一條路，彎彎曲曲，好似裙帶咁，所以當時水上人同島上村民叫呢條路做裙帶路。英人開埠之後，唐人照舊叫域多利城一帶做裙帶路。呢個名到二戰後初期都用，但家下多數人都不明所以。
1963年3月近石排灣出土一塊路碑，一面就有寫Victoria 5 mile同裙帶路十八里，另一面有寫Aberdeen 1 mile同石排灣二里。從此睇到域多利城同裙帶路係同地。家下塊碑歸香港歷史博物館。
好多人唔清楚來歷，穿鑿附會，編有唔少故仔。其中最出名一則係咁：英人來港嗰陣，有個叫阿裙或者陳群嘅蜑家婆，人稱阿群。佢響呢帶幫人帶路。帶路幫英人由島南去到島北。因為佢帶路之故，所以叫呢帶做裙帶路，而香港徽號上，個唐人就係阿裙，幅圖亦叫阿裙帶路圖。不過，未有英人來之前，經已有裙帶路個名，好明顯係作故仔。

史
大清乾隆年間，錦田鄧氏鄧春魁等人響裙帶路置田產，當時裙帶路重係歸東莞縣。之後佢租畀佃戶。
1841年之下，鄧氏田產係鄧致祥等人承繼，向裙帶路租戶收田租。1841年英國人佔香港島，將呢啲田用來起路起屋。之後由南京條約確認。期間道光廿二年（1842年）鄧氏呈上《香港等處稅畝總呈》畀廣東布政司有提及英人佔據裙帶路田產。文中講及來田產來歷，如下『……又承祖𠨏春魁等所遺在乾隆年間買受東莞稅田縂名裙帶路內分土名黃坭涌等处計下稅三頃零……』。
之後提及英人佔田地。《香港等處稅畝總呈》有講：『……鄧致祥等……查內有土名裙帶路各处現被𠸄夷𧺫造房……』。
當時村民見船泊港，毁田起路起屋，又怕英人惡，唔敢對質。《香港等處稅畝總呈》有講：『……香港山群大路前後左右內批佃戶彭信有周亜有等耕輸一向相安無異茲據該各佃到家報稱𠸄夷船隻灣泊現在群大路一帶地方居住該田已種之田禾平毁為路未耕之田搭盖為房夷人𠒋烈不敢向論䓁語……』。
裙腳仔

裙腳仔原意係指要黐住阿媽裙腳嘅細路，用嚟比喻事事都依賴阿媽嘅仔女，尤其用喺已經有能力自立嘅年紀嘅仔女度。佢哋好多時都任由阿媽安排自己嘅生活，同埋事無大細都會走去問阿媽攞意見。
裘卓能

裘卓能（粵拼：kau4 coek3 nang4，Jayden Kau Cheuk Nang，1982年1月20號—）係香港男演員，第18期（2004年）無綫電視藝員訓練班畢業後成爲無綫電視旗下合約藝員。同期同學包括胡定欣、黎諾懿同蔡淇俊。
裘卓能未加入無綫電視之前，係呂紹彬旗下電影公司嘅小生，多擔任三級片嘅主角，憑多部電影而被觀眾所識，但係後來星路平平。加入無綫電視之後，一直係電視劇裏邊飾演茄哩啡同閒角，直到2013年喺《衝上雲霄II》飾演副機長姚偉力（Alex）同喺《情逆三世緣》飾演二五仔古或，開始為人熟悉。
裙

裙係一種服裝，着嚮腰身對下，筒形或者圓錐形嘅布。代替面褲，着裙嘅通常要着打底褲。
裙通常係畀女人着，但亦有例外，好似蘇格蘭裙。
裙帶菜

裙帶菜（Undaria pinnatifida），又叫海帶芽，係種食用海藻，個樣同海帶似，亦都一樣係海帶目，不過裙帶菜就係翅藻科裙帶菜屬。
蘇麟

蘇麟（?—?）係北宋詩人，名句「近水樓台先得月，向陽花木易為春」就係佢嘅作品。

生平
俞文豹《清夜錄》記載：范仲淹鎮守錢塘（依家嘅浙江杭州）嘅時候，推薦同提拔咗好多軍官，但係蘇麟呢個巡檢因為成日出差而得唔到提拔。有一日蘇麟去搵范仲淹，話想請教詩文，佢將「近水樓台先得月，向陽花木易為春」（易為春喺一啲記載入面寫做早逢春）呢句詩畀范仲淹睇，其實真正目的係想范仲淹提拔佢，後來佢果然獲得提拔。
蘇麗明

蘇麗明（英文：So Lai Ming，1971年1月14號—）係香港女演員，1997年加入無綫電視為基本藝人合約女藝人，拍過唔少電視劇，比較出名嘅角色係2011年《真相》嘅謝美美。
蘇黎世機場

蘇黎世機場（德文：Flughafen Zürich；IATA代碼：ZRH；ICAO代碼：LSZH）係瑞士最大嘅一個機場。佢係瑞士國際航空嘅主要樞紐。
蘇麗珊

蘇麗珊（粵拼：sou1 lai6 saan1，英文：Cecilia So，1992年8月6號—）係香港藝人，出道作係2011年拍Olympus相機電視廣告，到2015年憑電影《哪一天我們會飛》飾演女主角後生版而出名，更入圍金馬獎「最佳新演員」。
蘇麗珊亦做過香港電視網絡旅遊節目《HKTV Working Holiday》嘅主持，但套節目變咗做倉底貨，由開台到停止首播都一路無出過街。

簡歷
蘇麗珊2014年喺香港理工大學畢業，主修環境與持續發展學，讀大學期間參與過模特兒嘅工作。
美景宮

美景宮係奧地利維也納一座舊皇宮，做過哈布斯堡歐根親王嘅王宮，之後畀瑪利亞杜麗莎買咗。
美拉尼西亞聖公會

美拉尼西亞聖公會（英文：Anglican Church of Melanesia (ACoM)），亦叫做美拉尼西亞教省教會（英文：Church of the Province of Melanesia）同美拉尼西亞教會（英文：Church of Melanesia (COM)），係普世聖公宗包括喺所羅門群島、瓦努阿圖同新喀里多尼亞共九個教區嘅教會。主教長同美拉尼西亞大主教係李安納·達維（英文：Leonard Dawea（英文：Leonard Dawea））。佢接任退休嘅喬治·塔克利（英文：George Takeli（英文：George Takeli））大主教。

史
約翰·柯勒律治·帕特森（英文：John Coleridge Patteson）喺1871 年殉道
教會由喬治·素雲（英文：George Selwyn（英文：George Selwyn (Bishop of Lichfield)））喺1849年建立，最初由美拉尼西亞主教領導。多年嚟教省生活嘅重要特徵之一係一艘名為南十字星喺各種化身嘅傳教船工作。首先主要嚟自牛劍同公學（中文：公學）建基響新西蘭嘅傳教士，派駐響諾福島設立基地，並將美拉尼西亞學者帶到嗰度學基督教，直到1918年學校執笠。
美拉尼西亞多種語言使到傳福音成為挑戰。美拉尼西亞差會（英文：Melanesian Mission（英文：Melanesian Mission））採用班克斯羣島（中文：班克斯羣島）中莫塔島嘅語言（英文：Mota language）作為通用語。美拉尼西亞教會以佢嘅先驅烈士而聞名，尤其係1871年被謀殺嘅約翰·帕特森（英文：John Patteson（英文：John Patteson (bishop)））、1906年被殺嘅查理·戈登（英文：Charles Godden）等。

教籍
今日，所羅門群島同瓦努阿圖，以及新喀里多尼亞努美阿新牧區超過800,000人口中，有近200,000聖公宗信徒。

架構
美拉尼西亞聖公會嘅教會體制係主教制，同其他聖公宗教會一樣。自1975年形成教省以嚟，教會保持著一個組成教區嘅地理牧區系統，現在有九個教區。教省靈職領袖係美拉尼西亞大主教，佢嘅大主教座（教區）係美拉尼西亞中央教區（英文：Diocese of Central Melanesia）。

牧區同牧師
除美拉尼西亞中央教區（康尼艾華地區）外，每個教區都劃分區域，每個區域由一名資深牧師領導。爾啲區域進一步細分為牧區或區（呢兩個詞可以互換），由牧區牧師領導，通常叫做牧區長。牧區可以細分為由助理牧師領導嘅分牧區。傳教員（英文：Catechist）係由當地社區任命並由主教授權服務同照顧村莊靈性生活嘅平信徒。

崇拜同禮儀
所羅門群島康尼艾華聖公會聖巴拿巴座堂
美拉尼西亞聖公會擁護三品聖職：會吏、牧師，同主教。叫做「A Melanesian English Prayer Book」（中文：美拉尼西亞英語禱書）嘅《公禱書》喺當地各地使用。佢響當地禮儀發展嘅前身係「一本授權用響美拉尼西亞教區入面教堂同小教堂嘅公禱書」，喺1938年首次出版。

教義及教規
睇埋：聖公宗同聖公宗教義
美拉尼西亞聖公會中心教導係耶穌基督嘅生活同復活。教會基本教導總結喺使徒信經同尼吉亞信經。
教堂敬拜嘅重點係慶祝聖體聖事，有時叫做「彌撒」，但更常用嘅係「聖餐」或者「聖餐崇拜」。只要有牧師，就每個禮拜慶祝一次，在某啲社區，除咗禮拜六，每日慶祝一次。
大多數教堂同堂會每日都提供早禱（中文：早禱崇拜）同晚禱（英文：Evensong），而晚禱「晚頌」，經常喺禮拜日同節期頌唱（除咗詩篇）。
大多數社區喺節日附近嘅星期日慶祝節日，或者至少要同一個月。
喺規例下教會接受同教導教會嘅七個聖禮，入門聖禮、聖餐聖禮、堅振聖禮、聖秩聖禮、婚姻聖禮、修和聖禮同傅油聖禮。

跨宗派關係
好像一啲其他聖公會，美拉尼西亞聖公會係合一嘅普世教會協會會員，同埋係太平洋教會會議、所羅門群島基督教議會同瓦努阿圖教會議會會員。
母親聯盟（英文：Mothers' Union（英文：Mothers' Union））非常活躍，重有教省四個修會：美拉尼西亞修士會（英文：Melanesian Brotherhood（英文：Melanesian Brotherhood）），聖方濟各修會（英文：Society of Saint Francis（英文：Society of Saint Francis）），教會修女會（英文：Community of the Sisters of the Church（英文：Community of the Sisters of the Church））同美拉尼西亞修女會（英文：Community of the Sisters of Melanesia（英文：Community of the Sisters of Melanesia））亦好活躍。教省有自己嘅禮儀習俗同聖人曆。

聖公宗再結盟
美拉尼西亞聖公會係南半球聯盟（中文：聖公會環南聯盟）成員，並且已參與聖公宗再結盟運動入面。大衛·武納吉（中文：戴維·武納吉）喺2010年4月19至23號響新加坡出席南半球聯盟第四次會晤。佢重會成為2012年7月20號致皇家提名委員會（英文：Crown Nominations Commission）嘅南半球聯盟主教長信函簽署人之一。即使係咁，其他神職人員仍支持更自由嘅聖公宗教省，包括曾經話過「作為一個『出櫃』嘅同性戀者擔任主教」嘅前馬萊塔主教泰利·布朗（英文：Terry Brown）。
美景花園

美景花園門牌。青康路入口
美景花園，香港私人屋苑之一，喺青衣細山，夾喺長青邨，同香港專業教育學院青衣分校之間，英文叫Mayfair Gardens。美景花園分上下兩段，下層為多層停車場，曾經有幼稚園，個頂係平臺兼商場，商場上面起咗八棟樓，加個泳水池。屋宇由新鴻基地產起，分兩期完成，一期一九八二年完成，二期一九八四年完成，係全青衣至早嘅私人屋苑。原本個則，有多三座，下面有戲院，不過當年太近油庫而無起成，後尾變咗美景遊樂場。
美景花園地址為細山路，條路通出青衣路。居民多數喺青康路條橋出入，皆因多出面有美景花園巴士站、長青邨青槐樓巴士站。細山路得一條巴士綫，停美景花園巴士總站。園內有小巴站出葵芳。

名
英文名Gardens為眾數。Mayfair個名，來自英國倫敦有錢人住嘅地方。

期數
美景花園分兩期，一期有六、八、十、十一、十二座，二期五、七、九座。原本一、二、三座因油庫問題起唔成。

商場
平臺商場
美景花園商場，都喺平臺一層。平臺大多數地方都係露天，然而有瓦遮頭，落雨都可以相通。
商場曾有爭議較大嘅波樓同遊戲機中心，都不敵潮流過去而執笠。
美景街

美景街（英文：Mei King Street），係香港九龍土瓜灣嘅一條馬路，由新碼頭街開始，去到落山道。
美智子

上皇后美智子（日文：美智子／みちこ Michiko；1934年10月20號—）係上皇明仁老婆，原名正田美智子（正田 美智子／しょうだ みちこ Shōda Michiko ），係日本第一個平民出身嘅皇后同埋日本皇室成員。

經歷
1940年嘅美智子
美智子響東京府東京市本鄉區（日文：本郷区）（依家嘅東京都文京區本鄉）東京帝國大學醫學部附屬醫院出世，老豆係日清製粉（日文：日清製粉）嘅會長正田英三郎。佢同時都係屋企大囡。佢先後讀過雙葉小學校同埋聖心女子學院，1957年響聖心女子大學畢業。
響1957年8月，美智子響輕井澤嘅網球場上面識咗當時重係皇太子嘅明仁，之後重陷入戀愛，爾件事響當時嘅日本係好少見。響1958年，皇室會議（日文：皇室会議）同意咗佢哋爾門婚事，重對外公佈。由於當時嘅佢形象清新，加埋佢係平民出身（自古以嚟，日本皇太子多數都係娶啲皇族、攝家、華族等等出身嘅女仔），畀日本人叫做「Micchi-Boom（日文：ミッチー・ブーム）」時代。
響1959年，美智子正式同明仁結婚。1960年生咗大仔德仁、1965年生咗二仔文仁、1969年生咗大囡清子（後嚟下嫁畀黑田慶樹，所以改姓黑田），三個小朋友都係皇居宮內廳醫院出世。響1989年，昭和天皇死咗，明仁繼位，美智子亦由太子妃升做皇后。
響2019年，明仁讓位畀大仔德仁，而佢做上皇，美智子都一齊跟住讓位，改叫「上皇后」。美智子係日本第一個上皇后。
葉挺

葉挺（1896年9月10號—1946年4月8號），原名葉為詢，係中華民國軍人，中國共產黨員，中國人民解放軍其中一位創始人，做過新四軍軍長。佢係廣東惠州出世嘅客家人。
葉振都

葉振都，香港親中陣營政治人、社福界人士（香港志願者協會執行主席）、生意人，香港青聯第19、20屆主席。

選舉經歷
喺2021年9月，佢成為香港特别行政區選舉委員會社會福利界委員。之後佢喺李家超無提政綱嘅情況下，有份提名李家超參與2022年香港行政長官選舉。
葉文娟

葉文娟，JP（英文：Carol Yip，1963年—）係香港政府行政長官辦公室主任，做過保安局常任秘書長。

簡歷
葉文娟1987年加入政府政務職系，做過唔同決策局同部門。佢2006年至2009年做衞生福利及食物局副秘書長（安老服務及社會保障）（2007年起改稱勞工及福利局副秘書長（福利）），2009年至2013年做保安局副秘書長，2013年至2019年做社會福利署署長，2019年至2022年做保安局常任秘書長，2022年7月開始做行政長官辦公室主任。
葉振聲

葉振聲（英文：Ip Chun Sing，1968年9月26號—）係香港男演員同配音員。
葉振聲1992年喺無綫電視第5期藝員進修班畢業，1994年兼任配音員。2007年9月轉去無綫電視配音組。
佢嘅配音生涯代表作包括《三國》嘅張飛、《西遊記》嘅豬八戒、《GO! 阿童木》嘅茶水博士（茶水教授）、《多啦A夢》嘅野比大助（接替潘文柏）等等。
葉成龍

Marius葉（日文：葉 マリウス ユリウス 成龍 シュミッヒ），係日本嘅一個男藝人同埋演員，係Johnny's事務所（中文：傑尼斯事務所）下面其中一隊偶像組合Sexy Zone嘅成員。
葉忠倫

葉忠倫，台灣時代力量政治人物，2022年曾經代表時代力量參與苗栗縣第四選舉區議員選舉，並成功當選。
親王國

親王國（Principality）係指由親王級嘅貴族統治嘅國。
親華派

親華派（英文：Sinophile），亦叫親華者，係指對中華文化或者中國人表現出強烈興趣或者愛嘅人。
因為中華民國同中華人民共和國都自認為係中國嘅合法代表，親近中國文化同親近中華人民共和國，有時會產生混淆。喺日本，成日將「Sinophile」翻譯成「中國愛好家」以同親中派進行區別，後者特別指對中華人民共和國友好嘅人物，而前者強調文化方面嘅友好，例如渡部昇一（日文：渡部昇一）同岡崎久彦都有好深嘅漢學素養，同時亦認為學習中國史嘅重要性，但係佢哋對中國共產黨都持有批判態度。
親親我好嗎

《親親我好嗎》係香港歌手古巨基嘅音樂專輯，喺1995年4月推出。
親緣關係學

親緣關係學，生物學一門，演化生物學一門，研究生物演化，品種之嘅關係同演化史，喺邊個位分支出來。現今研究對比品種遺傳基因，求出品種特徵在所嘅基因，求出品種之間演化關係。有咗關係，就可畫出親緣樹，有如族譜一樣，以顯示進化分支。
現今分類學，都利用親緣關係學去分類，咁同傳統分類未必相同，甚至大大改變。

文
英文寫為Phylogenetics。前半取自希臘文φυλή ，音phylé，以及 φῦλον ，音phylon，意謂 族、種、親族。後半取自希臘文γενετικός ，音 genetikós，意謂起源、來源、誕生。
親緣關係學有唔同叫法，有譜系學、系統學、系統發育學、種系發生學等。
親親兩顆心

《親親兩顆心》（英文：Parent Trap）係套英國嘅電影，喺1998年7月29號上畫。呢套戲片長127 分鐘，票房有92,108,518美金。
親親孩子天

《親親孩子天》係香港電台電視部1989年製作嘅兒童劇。
親親我好媽

《親親我好媽》（英文：Tiger Mom Blues）係香港電視廣播有限公司拍攝製作嘅時裝溫情電視劇，由江美儀、黃智賢、米雪同陳敏之領銜主演，同埋由呂慧儀、韋家雄、何廣沛同江嘉敏聯合主演，監製關永忠。
故仔透過香港教育制度、怪獸家長、生活壓力等社會話題，帶出家庭倫理。
臺灣海峽危機

臺灣海峽危機係指控制中國大陸嘅中華人民共和國政權同退守臺灣嘅中華民國政權，雙方隔住臺灣海峽對峙，雖然雙方未有正式停戰，但事實上一路喺休戰狀態，不過亦曾經有幾次差啲引發全面戰爭嘅潛在危機。
臺灣清治時期

臺灣清治時期係臺灣史嘅一個時期，由1683年（大明永曆三十七年、大清康熙廿二年）大清派施琅滅明鄭，直到1895年（大清光緒廿一年、日本明治廿八年）大清簽《馬關條約》割讓臺灣畀大日本帝國，總共212年。

臺灣道時期
大清收咗台灣之後，設立咗臺廈道，同廈門共署，並同時隸屬當時嘅福建省。道係大清政區之一，地位喺省同府之間，而總管廈門同臺灣嘅臺廈道道署設喺廈門。1684年（康熙廿三年），臺廈道轄下設一府三縣：新港溪（今鹽水溪）以北係諸羅縣，新港溪到二仁溪間係臺灣縣，二仁溪以南係鳳山縣
1723年（大清雍正元年），臺廈道改名叫臺灣道，下轄一府四縣一廳：喺諸羅縣嘅虎尾溪以北增設彰化縣，另設淡水同知兼巡北路。
1727年（雍正5年）臺灣道正式同廈門分離，並將道署移到臺南。臺灣道設一府四縣二廳，包括新成立嘅澎湖廳。
1731年（雍正9年），彰化縣嘅大甲溪以北正式歸淡水廳。
1787年（乾隆52年）平定林爽文起義後，將諸羅縣改叫嘉義縣。
1811年（嘉慶16年）增設噶瑪蘭廳。
1875年（光緒元年），臺灣增設二府八縣四廳。新設立嘅臺北府下轄三縣一廳，即宜蘭縣、淡水縣、新竹縣同基隆廳。臺灣府下轄五縣三廳，即彰化縣、嘉義縣、臺灣縣、鳳山縣、恆春縣、卑南廳、澎湖廳同埔里社廳。

臺灣省時期
1885年（光緒11年）朝廷敕命臺灣建省，設二府八縣四廳。
1887年（光緒13年）臺灣至獨立設省，因為同福建省仍有啲行政業務，因此官方正式名叫福建臺灣省，不過一般叫分治後嘅臺灣做臺灣省。臺灣建省後下設臺北府、臺灣府、臺南府三府，嗰時嘅「臺灣府」範圍大概係而家嘅臺灣中部地區。
1887年（光緒13年）臺灣先至正式建省，設三府十一縣三廳一直隸州：省城係原彰化縣橋仔圖（今臺中市），並喺省城所在地新設臺灣府同臺灣縣，原臺灣府改叫臺南府，原臺灣縣改叫安平縣。
1894年（光緒20年）臺北府增設南雅廳，臺灣形成三府十一縣四廳一直隸州。
臺灣民主國

臺灣民主國（Republic of Formosa）係1895年5月25號到10月21號期間喺臺灣島上面嘅政權。嗰陣大清打輸咗甲午戰爭，被迫簽《馬關條約》將臺灣同澎湖列島割讓畀大日本帝國，臺灣巡撫唐景崧唔認數，自己立國做大總統，但好快就走佬，由劉永福接手做大總統，但最後都畀日本仔打低咗，臺灣民主國亡國。臺灣同澎湖從此開始長達50年嘅殖民統治。
臺灣海峽

臺灣海峽係喺臺灣同歐亞大陸之間嘅海域。舊時從中國大陸嚟臺灣嘅人叫佢做黑水溝，西人就叫佢做福爾摩沙海峽。由北面計以臺灣新北市富貴角同中國大陸福建平潭島連線同東海接壤；南面以中國大陸福建東山島同臺灣屏東縣鵝鑾鼻連線同南中國海、巴士海峽為界，主要以大陸棚為主。
臺灣海峽水域深度喺200公尺以內。海域上面嘅島嶼，除咗近住中國大陸嘅沿海島嶼外，重有澎湖列島同屏東嘅小琉球。
臺灣牛肉麪

臺灣牛肉麪係出自臺灣嘅一種地道嘢食，喺北美部分唐人餐廳有售，仲有即食麪產品。

使用材料
牛肉麪嘅主要配方，早期係留守臺灣眷村嘅軍人整（譬如嚟自山東、四川、重慶一帶）。使用牛肋、牛腩、牛𦟌加埋花椒、辣椒調味嘅產品叫作「紅燒牛肉麪」，唔食得辣嘅亦都有「清燉牛肉麪」可以揀。針對穆斯林人士嘅料理，即係「清真牛肉麪」。肉品來源可以係本地產，或者澳洲入口。
臺灣民主國旗

臺灣民主國國旗名藍地黃虎旗類別  海陸通用國旗啟用日子1895年5月23號形式藍色底色，中間加隻黃色老虎。
臺灣民主國旗係喺1895年5月23號至10月期間，臺灣民主國用嘅國旗，由於佢個樣係藍底黃虎，又叫藍地黃虎旗。過去一直俾人認為只係得一面，經過國立臺灣博物館1年半嘅攷證修復，黃虎旗原來係雙面。正反兩面嘅老虎眼分別係日頭、夜晚同太極陰陽，象徵「日夜護國」。
臺灣民主基金會

臺灣民主基金會（Taiwan Foundation for Democracy，簡稱TFD），係中華民國外交部主管嘅公營機構。佢成立嘅目的係要畀中華民國同國際社會嘅民主力量連接起嚟，透過同其他國家交流民主理念同分享經驗。一方面，佢會學習先進民主國家嘅運作經驗，同埋盡力維護普世價值嘅國際責任，延續全球第三波民主化運動嘅動力。另一方面，佢亦會不斷推動台灣民主品質嘅提升，透過參與全球民主聯繫網絡，擴大爭取國際社會嘅認同同支持。
臺灣氣候

臺灣氣候，係指臺灣天氣嘅變化，以通過中南部嘉義縣嘅北回歸線為界，將臺灣南北劃成兩個氣候區。北邊係副熱帶季風氣候，南邊係熱帶季風氣候（夏天吹西南風，冬天吹東北風）。冬天和暖、夏天炎熱（除咗山地之外，其餘都響20℃以上）、雨量多（山地多過平地、東岸多過西岸、北部多過南部）。而五、六月係臺灣嘅梅雨季，六至九月係颱風季，響冬天嗰陣時間唔中都會有寒流。
蓄積章

呢篇蓄積章係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
呢篇蓄積章係同可蘭經有啦掕嘅楔位文章，重未搞掂嘅。麻煩你幫手補充佢嘅內容。
蒼角殿屬

蒼角殿屬（Bowiea）係天門冬目天門冬科入面嘅一屬。
蒼頭燕雀

蒼頭燕雀（Fringilla coelebs）係燕雀科燕雀屬嘅一種雀，主要分佈歐洲、北非同西亞。
蒿屬

蒿屬（Artemisia）係菊目菊科嘅一屬，約莫有400個品種，包括北艾。
蒽

蒽（粵拼：jan1，Anthracene），係一種芳香烴，分子式C14H10，分子量178.22。佢係隻冇色晶體，有藍紫色螢光，有昇華性，有毒，唔溶喺水，微溶喺乙醇，溶喺乙醚、苯、甲苯、氯仿、丙酮同四氯化碳。

反應
蒽蒸汽喺700～800℃同鉑嘅作用底下，生成二聚物。
蒽可以氧化做蒽醌。
Anthraquione
蒽亦會同親雙烯體，例如單態氧進行[4+2]-環加成反應（狄耳士－阿德爾反應）。
Diels alder reaction of anthracene with singlet oxygen
蒼鷺

蒼鷺（學名：Ardea cinerea），係濕地裏面最常見嘅水鳥，為鷺科鷺屬。

生境
蒼鷺係一種生性孤僻嘅水鳥，但時時同小白鷺、大白鷺等一齊喺淺水地方捕食。佢哋無論覓食、休息始終都保持不慌不忙。嚴冬時節喺沼澤邊常可以見到獨立寒風中嘅蒼鷺。

分布地域
非洲、歐亞大陸、中國全境（包括香港）、台灣、朝鮮、日本至菲律賓及巽他群島。喺西伯利亞、中國北方、日本北海道同韓國一啲海外離島長年居住並繁殖後代。少數全年滯留喺台灣嘅台北關渡。目前經由繫放得知嘅蒼鷺年齡係18.49年。

特徵
身長102cm，白、灰及黑色鷺。成鳥：過眼紋同冠羽黑色，飛羽、翼角同兩道胸斑黑色，頭、頸、胸同背白色，頸具黑色縱紋，其餘灰色。幼鳥嘅頭同頸灰色較重，但無黑色。虹膜黃色；咀黃綠色；腳偏黑。飛嗰陣會發出深沉嘅喉音呱呱聲kroak同似鵝嘅叫聲honk。

食物
蒼鷺係機會主義者，主要捉魚同青蛙嚟食。但喺英國，就有攝影師影到佢哋捉野兔同老鼠嚟食。

繁殖
集體喺近濕地或湖嘅樹上築巢，亦會喺蘆葦叢上築巢。香港濕地公園常見嘅鳥種。
蓆

蓆（粵拼：zek6）係大張織物，用草織成嘅墊，所以又叫草蓆（粵拼：cou2 zek6）。佢主係係舖地，墊住唻坐，墊住唻睏。因爲佢夠通氣，亦都用來冚死人，同埋冚棚頂。
因爲佢硬得唻又卷得到，所以收起通常一卷卷咁。有啲唔係草織，性質類似嘅代替品，都叫蓆。好似竹蓆、籐蓆咁。
蒼鷹

蒼鷹（Accipiter gentilis）係鷹科鷹屬嘅一種猛禽，身形大，日頭活動，主要分佈喺北半球溫帶地區。
蒿亞腍

蒿亞腍（粵拼：hou1 aa3 nam4；英文：Houyhnhnm）係英文奇幻小說《格列佛遊記》提到嘅一個種族。

故仔
内文：格列佛遊記
睇埋：也唬族
《格列佛遊記》最後嗰部（第四部）就係講蒿亞腍嘅。
由飛島國返咗英格蘭之後，林苗·加厘華過咗幾個月平靜嘅日子。
有一日，加厘華收到個柯化，有人想請佢做船長帶領一次出海。加厘華應承。不過喺加厘華架船航行途中班船員作反，將加厘華抌低喺一座怪島上面。怪島上住咗兩個種族—蒿亞腍同也唬族。也唬族望落似人，但係就好野蠻冇乜智能可言；相比之下，蒿亞腍外形上望落似普通嘅馬，但就有高度嘅智能，有自己嘅語言同文化。喺座島上面，蒿亞腍扮演主人噉嘅角色，指揮也唬族做嘢。加厘華搵咗個蒿亞腍主人，舒服噉生活咗成三年咁耐，學識蒿亞腍嘅語言同埋佢哋嘅理性生活哲學。加厘華覺得自己精神上似蒿亞腍多過似也唬，好想蒿亞腍接納佢，但一眾蒿亞腍始終覺得佢係隻也唬—而且有一次，一隻發緊情嘅也唬乸想同加厘華交配，
「我都話咗，佢講到底都只不過係隻也唬！」
插畫：蒿亞腍（啲馬）統治座島，而也唬（人形嗰啲）就做奴僕。插畫：蒿亞腍（啲馬）統治座島，而也唬（人形嗰啲）就做奴僕。
加厘華開始好討厭「自己係一隻也唬」呢個事實，亦愈嚟愈唔想返英格蘭。
「死都冇咁得人驚。就算我有命返到屋企又點？我唔可以忍受返去做也唬。」
到咗最後，一眾蒿亞腍裁定，加厘華係一隻也唬，唔可以同蒿亞腍家庭住埋一齊，決定要將加厘華逐出蒿亞腍群體。死死哋氣嘅加厘華唔想返去同也唬（人類）住，就整咗隻艇仔，諗住去搵個荒島度過餘生。不過最後佢畀一隻葡國嘅船隻救起咗，被帶返英格蘭。
故仔嘅結局係，加厘華返到屋企但性情大變，佢唔中意同「也唬」一齊住，於是就疏遠自己嘅屋企人同朋友，寧願搵馬嚟做伴。
行為改變理論

行為改變理論（英文：behavioural change theories）係心理學上一啲嘗試解釋「人嘅行為點解會改變」嘅理論。
行為科學

行為科學（英文：behavioral science）係指研究行為嘅科學領域，例子可以睇吓對古典制約等學習現象嘅研究。
行為型模式

行為型模式（英文：behavioral pattern）係軟件設計模式嘅一類，專門透過「搵出物件之間嘅常見通訊規律」嚟達致有效嘅軟件設計。
行為樹

File:BT search and grasp - canto.png一樖行為樹畫做樹狀圖嘅樣；每個問號都係一個決策點，黃色圓形表示回輸，而每一個有字嘅綠色格仔都代表一個可能採取嘅行動。
行為樹（粵拼：hang4 wai4 syu6）係人工智能上嘅一種做法。一樖行為樹可以想像成一幅樹狀圖，一樖行為樹會有若干個決策點，喺每個決策點，個人工智能都會按某啲條件決定係咪要進入其中一個可能狀態，定係要去下一個決策點。簡例：想像一個用嚟控制 NPC 嘅電子遊戲嘅人工智能先睇吓周圍有冇危險（決策點 A），如果冇就進入巡邏狀態（狀態），如果有就去下一個決策點 B，決策點 B 係按敵人位置決定要防守（狀態）定進攻（狀態）。
行為樹可以話係有限狀態機嘅一種進階變種。
豐力樓

豐力樓（英文：Phoenix House）係香港懲教署轄下嘅一間中途宿舍，位於九龍大窩坪龍欣道3號，喺1983年投入服務，收容喺勞教中心、教導所、戒毒所釋放出來嘅年輕男性受監管嘅人。
豐前市

豐前市係日本福岡縣一市，人口約莫2.6萬。
豐原區

豐原區（粵拼：fung1 jyun4 keoi1）係臺灣臺中嘅一個市轄區。
豐口惠

豐口惠（粵拼：fung1 hau2 wai6，1978年1月2號—）係日本嘅一個女藝人同埋配音員。
舍蘭

舍蘭島：丹麥第一大島。
舍蘭大區：丹麥嘅行政區。
舍蘭角（丹麥文：Sjællands Odde）：丹麥舍蘭島西北邊嘅角。
舍蘭足球協會（丹麥文：Sjællands Boldspil-Union）：丹麥舍蘭島嘅足球協會。
舍蘭島中心線（丹麥文：Sjællandske midtbane）：丹麥舍蘭島嘅鐵路。
舍蘭島

舍蘭島（粵拼：se2 laan4 dou2；丹麥文：Sjælland，丹麥文讀音：[ˈɕɛˌlanˀ]）係丹麥第一大島，畀大庇路海峽同厄勒海峽將佢同芬島、瑞典嘅士干地區隔開咗。
舒亞

舒亞（粵拼：syu1 aa3，德文：Fabian Schär，1991年12月20號—）係瑞士男足球員，踢中堅，2009年11月29號第一次踢職業賽。

葳蕤史
呢節要加長。
舍莉杜華

舍莉杜華（粵拼：se5 lei6 dou6 waa4；英文：Shelley Duvall；1949年7月7號—）係美國嘅女演員兼監製、歌手同作家，德薩斯州侯斯頓人。1970年出道，2002年正式退出娛樂界。
舍離斷

《舍離斷》係由中國男歌手何佳樂填詞、作曲同演唱，戴荃編曲。
讀取-求值-輸出循環

讀取-求值-輸出循環（英文：read-eval-print loop，REPL）係一種簡單嘅編程環境，部機係噉重複「攞一條表達式、行、然後彈個 output 出嚟睇」噉嘅過程。
讀心叛變

《讀心叛變》（Chaos Walking）係套美國嘅科幻、動作電影，片長109 分鐘，喺2021年上畫。
讀心專家

《讀心專家》（英文：Mind Games），係香港無綫電視嘅遊戲節目，由黃庭鋒、陳聖瑜（陳星妤）主持，由2021年11月25號到12月30號逢禮拜四、五22:30到23:00喺翡翠台播出。節目搵咗「讀心專家」松明（本名姜松明）做固定嘉賓，每集有唔同藝員嘉賓接受松明嘅「讀心」挑戰。
節目籌備初期，本嚟安排由何依婷做女主持，但最終改用陳聖瑜做女主持，當時陳聖瑜出道時間已經接近三個月。

節目調動
2021年12月23號：由於改播《麻雀鬥室三決一》第12集，所以暫停播映。
讀心試愛

《讀心試愛》（韓文：멜로홀릭，英文：Meloholic），係韓國OCN喺2017年11月6號播嘅連續劇，由宋賢旭導演同埋樸素英編劇。
讀法

一個字可以由唔同個體或者團體產生好多種唔同讀法，呢個取決於好多因素，例如佢等生長嘅時同埞，而家住嘅埞，社會階層，同埋教育程度。

語言術語
一個個體發一啲詞語嘅音嘅方式首先取決於發音嘅基本單位『音素』。語言學嘅分支來講，學習爾啲聲音單位嘅就係語音學。音素充當同樣角色被一齊列入類別叫音位，爾啲研究就叫音位學、音素學或者音系學 。
讀寫障礙

讀寫障礙（粵拼：duk6 se2 zoeng3 ngoi6，Dyslexia, reading disorder, alexia），又叫閱讀障礙、失讀症，係描述喺智力無缺損嘅狀況下，對於閱讀同書寫文字具有困難嘅症狀。症狀嘅嚴重程度因人而異。其他症狀包括難以拼出單字（英文：spelling）、難以快速朗讀字詞、無法專注閱讀、難以連續書寫、無法講出腦中嘅字彙，或者係無法理解閱讀內容。呢啲症狀最先往往喺學校時發現。讀寫困難並唔係患者自己可以控制。

特徵
通常喺細路返學初期被發現。
閱讀速度慢，筆跡較差。
閱讀時，經常減去並加上一個單詞。
通常將某啲字母上單詞混淆，例如將「 b」當做「d」，將「p」當做「 q」。
注意力容易分散，甚至無法完成工作。
誦讀困難問題可能持續到成年。

原因
專業醫生同研究人員末確定閱讀障礙嘅原因。但係，閱讀障礙主要原因被認為係大腦嘅正常狀況唔同工作方式嘅結果。亦有一啲證據表明呢種情況可能被遺傳。當對有閱讀障礙嘅人進行掃描測試時，發現患有閱讀障礙嘅人無遭受傷害或者大腦部分受損，但係佢哋嘅大腦運作方式同無閱讀障礙人士唔同。呢種差異可能係由於子宮內發生嘅大腦缺陷或者事故引起。

點樣幫助讀寫障礙患者
採用輔具，例如圖片、卡字、有聲書，或者較高科技嘅非視覺桌面存取系統，協助佢哋閱讀同埋使用電腦。
採用閱讀策略將字同圖像、實物建立連結，同埋將造字嘅邏輯同脈絡引入，提升字詞意思，有助於閱讀。
採用字型較大嘅字級，同較高行距，降低視覺干擾。
使用尺壓住後排文字，或者用筆將讀完嘅行首畫點標記，避免跳行。

治療
閱讀障礙症只有喺教育心理學家或者閱讀障礙專家老師嘅監督下對患者進行幾次檢查後先被發現。如果問題唔可以解決，因為依家未有藥物醫，閱讀困難者通常會接受治療，以改善語言、思維同社交能力。

香港
部分中小學會有提供言語治療服務同註校教育心理學家去幫助讀寫障礙學生。
如果經評估患有讀寫障礙學生可以喺DSE申請考試特別安排，例如加時服務（通常書寫試卷+25%，MC+15%）、放大試卷服務、讀卷服務等。
另外，衞生署亦有提供兒童體能智力測驗服務同學生健康服務。

馬來西亞
喺馬來西亞，被診斷患有閱讀障礙嘅細路申請為殘疾人士（OKU）。佢哋獲得馬來西亞社會福利部（JKM）嘅OKU卡，並獲得國家教育部（JPN）嘅財政資助，可以喺佢哋監督下參加康復課程。

出名患者
阿彼鍚·巴克罕：波里活演員。
黃之鋒：香港學民思潮召集人。
李光耀：第一任新加坡總理。
周渝民：臺灣歌手及演員。
蕭敬騰：臺灣歌手及演員。
盧蘇偉：臺灣青少年輔導員。
成允聖：臺灣企業家。
黃小柔：臺灣歌手及演員。
陳力沈：馬來西亞機師。
許傑輝：臺灣電視主持人。
胡瓜：臺灣電視主持人。
黃連煜：臺灣歌手及演員。
讀愛

《讀愛》（The Reader）係套德國嘅浪漫、劇情片、成長電影，片長124 分鐘，2008年上畫。
讀心神探

《讀心神探》（英文：Every Move You Make）係香港電視廣播有限公司時裝查案電視劇，2010年播。由林保怡、田蕊妮、黃宗澤及陳茵媺領銜主演，監製徐遇安。呢套劇係2010無綫節目巡禮劇集之一。
路德維希港

路德維希港（德文：Ludwigshafen am Rhein）係德國一個城市，喺萊茵－普法茨，人口約莫16萬。
路政署

路政署，係香港政府部門，屬運輸及房屋局旗下，負責香港嘅道路事務。
路斯基

路斯基（Tomáš Rosický，1980年10月4號—）係捷克足球員，打中場。佢家下踢緊阿仙奴，曾經喺一場歐聯比賽用左腳遠距離射波破網而聲名大噪。2008年成為捷克足球代表隊主將，但喺賽前傷咗，被逼退出，結果捷克隊喺分組賽出局。佢喺阿仙奴都一樣，傷完又傷，喺2008/09年更係成季唔打得。
花高

花高（英文：Fargo），又譯法高，係美國北達哥他州最大城，住咗12萬人。
花魁

花魁指日本江戶時代嘅高級交際花，而家日本再冇花魁，但係花魁嘅形象仍然影響現今日本文化。最高級嘅花魁叫做「太夫」，只有大名或相當上等人家先可以接近。

緣起
江戶幕府規定城中嘅妓院一定要喺封閉嘅地方。有啲妓院好似吉原咁個場開得好大，一個場可以有成兩千個藝妓。江戶幕府第三代將軍德川家光推行參勤交代政策，迫使各地大名定期留喺江戶，亦直接增加咗妓院嘅需要。

教養
花魁要學好多門高檔禮儀，包括古典書法、茶道、舞蹈、優雅樂器（好似日本箏同埋三味線）、和歌，重有圍棋之類。花魁好多時都係浮世繪嘅題材。花魁唔會接一般街客，而係佢哋會決定接受畀邊嗰請。達到最高級嘅太夫嘅衫靚到極，出門時一定有好幾個隨從攞行李。

衰落
花魁越做越高級，佢哋同外面世界漸漸脫節，變得好儀式化，連講嘢都唔用一般口語。隨住較為通俗嘅藝妓出現，花魁冇咗生存空間。最高級嘅太夫大約喺18世紀尾消失。

現代文化
有少數日本女人學花魁文化，但唔賣身。
有啲現代文化會用到花魁為題材，例如：
惡女花魁（戲）
花鱸科

花鱸科（學名： Lateolabracidae）係輻鰭魚綱單鰭魚目嘅其中一個科。
花鬼斑

花鬼斑（Epinephelus malabaricus），又叫花鬼，係種石斑，生物學分類係屬鱸形目鮨科石斑魚屬，魚身帶啡色。
花鹿

花鹿（Axis axis）係鹿科花鹿屬嘅一種，分佈喺印度次大陸。
花鼠明星俱樂部

《花鼠明星俱樂部》（英文：Alvin and the Chipmunks）係一部2007年美國動畫電影，由傑森·李執導。
辮

辮係將一束頭髮織起。織瓣叫紥辮。
若果有一條辮嘅髮型，叫馬尾；若果有兩條，叫孖辮。
辯訴者章

辯訴者章係伊斯蘭教典籍《可蘭經》入面嘅第58章（蘇拉）。
辭典學

辭典學（粵音：ci4 din2 hok6；英文：Lexicography），又叫辭書學，係語言學相關嘅一門學問，研究語言嘅詞庫，實用啲嘅就會研究點樣編寫字典。
辯父律師

《辯父律師》（The Judge）係一部2014年嘅美國電影，由大衛鐸堅執導。主演係羅拔唐尼、羅拔杜華、維娜法米嘉。
辭源

《辭源》（粵拼：ci4 jyun4），書一本，字典一本，商務印書館出。顧名思義，收錄字句來源。首版陸爾奎主編，大清光緒三十四年，卽一九〇八年開始寫。寫到中華民國成立之後，一九一五年十月正式出版正編。之後陸續有各個修訂版本。中華民國失守中國大陸前，出個幾版本。中華人民共和國成立後，亦派人編修幾次，二〇一五年出過最近一版。
貨幣量說

貨幣量說（quantity theory of money）係貨幣理論上嘅一個模型，預測錢供應嘅增長率上升會提高通脹。
貨機

貨機（英文：cargo aircraft）係用嚟運送貨物嘅飛機機種，不過通常會有少量座位畀跟機嘅工作人員坐。就算係客機，除咗比較小型嘅機種之外，通常喺下層亦設有貨艙以運輸貨物同行李。軍用嘅貨機通常稱為「運輸機」，同民航貨機唔同嘅係運輸機可以接載大量人員。

貨機主要來源
整嗰陣就已經係貨機，例如波音747F等。
由客機改裝，有啲客機舊咗，就拆咗啲座位同飛機上面嘅服務設施例如：廚房，裝上滑輪等貨艙所需要嘅設施，就會變成貨機，例如波音747BCF、LCF等。
客貨機，通常稱為「combi機」，前半部畀乘客坐，後半部係貨艙，例如波音747-200M等。有部份客機可以快速轉換成為貨機搭載貨物，例如波音727-100QC（意思即係Quick Change）等。
貨櫃碼頭路

貨櫃碼頭路（英文：Container Port Road）同貨櫃碼頭南路（英文：Container Port Road South）係香港一條路，喺新界葵涌貨櫃碼頭入面同北部。貨櫃碼頭路北端連接葵福路同葵義路交界近港鐵葵芳站，南端連接2號迴旋處同貨櫃碼頭南路；而家葵泰路以南一段貨櫃碼頭路只維持單程往2號迴旋處方向，同只限前往1、2號貨櫃碼頭車輛駛出。其他前往貨櫃碼頭嘅車輛，須行貨櫃碼頭南路。
維基同享有多媒體嘅嘢：Container Port Road
貨櫃車

貨櫃車，貨車一種，專載貨櫃。車身分兩部，前係拖頭，後係拖架，可以勾實或者解開，係掛接車一種。
貨物崇拜

貨物崇拜 (英文：Cargo Cults，亦有人譯做「船貨運動」)，係一種宗教形式，特別會出現喺一啲與世隔絕嘅落後土著度，啲土著見到啲外來嘅先進嘢，然後當係神咁拜。
最出名嘅貨物崇拜，係喺第二次世界大戰嗰陣，美軍喺萬那杜塔納島起咗個臨時基地，嗰陣時島上面嘅土著見到美軍喺啲「大鐵船」（戰船）度走出嚟，都覺得好驚訝；另外又有啲「大鐵鳥」（軍用飛機），又會運一啲著住美軍軍服嘅人嚟，除咗美軍，重有好多物資。啲土著見到都好驚訝，覺得啲大鐵船同埋啲大鐵鳥好犀利，而且啲美軍又畀啲物資啲土著。
結果啲土著就當咗呢啲美軍係神，而神會帶畀佢哋好多貨物，又好食又好用。第二次世界大戰打完之後，美軍走晒，留低一啲美軍軍服同一啲貨物。啲土著就認為啲貨物係有神奇力量，又相信神──即係啲美軍──有日會返嚟，重會帶埋好多貨物，展開一個幸福新時代。但係一路等一路等，等咗成四十幾年美軍都無返去。啲土著就自己發展出一套敬拜儀式，拜美軍軍服同貨物。
貨櫃

貨櫃，又叫貨櫃箱，係個大鐵櫃，用來裝起啲貨。方便貨櫃車、貨櫃船運貨。貨櫃有一定尺碼，等貨櫃唔使拆開，方便唔同車船便轉運。

他用
貨櫃屋
整一個貨櫃要用 3,629 kg 鐵同 8,000 kWh 能量溶鐵，貨櫃用舊咗，可以攞嚟用做流動辦公室、住宅咁，畀人住同做嘢。
貨櫃船

貨櫃船，貨船一種，專載貨櫃。貨櫃船通常巨大。喺貨櫃碼頭上落。亦有啲用躉船連載。
陳廉新

陳廉新，香港親中派人士。

政治參與同經歷
佢係香港親中派嘅成員，有時會代表南海九江同鄉會出席一啲親中派活動。
佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
陳序慶

陳序慶，香港電影工作者，曾經憑電影《給十九歲的我》入圍第41屆香港電影金像獎最佳剪接。
陳庭光

陳庭光，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
陳康健

陳康健（英文：Oil Chan，1985年3月29號—）係香港無綫電視前藝員，2009年參加無綫電視唱歌比賽《超級巨聲》攞第十而入行。2020年4月離開無綫電視。

演出
呢個表唔完整，歡迎加料。
金灣

金灣區係中國廣東省珠海市嘅一個市轄區，喺廣東省嘅中南部，2001年4月4號成立。總面積 376 平方公里，2002年人口有 24 萬。

行政區域
金灣區下轄四個鎮：紅旗鎮、平沙鎮、南水鎮、三灶鎮。
金澯美

金澯美，係大韓民國嘅一個女藝人同埋歌手。
金煙雨

金煙雨，係大韓民國嘅一個男藝人同埋歌手。
金熊獎

金熊獎（德文：Goldener Bär）係德國柏林國際影展獎項，1951年開始每年頒獎一次。
金炯秀

金炯秀，係大韓民國嘅一個男藝人同埋歌手。
金炳哲

金炳哲，係大韓民國嘅一個男藝人同埋演員。
金炳春

金炳春，係大韓民國嘅一個男藝人同埋演員。
邊緣檢測

邊緣檢測（edge detection）係一系列數學方法，用嚟搵出一幅圖像當中邊啲位係「邊緣」（edge）－簡單講就係亮度突然改變嘅位置。
邊緣少年

邊緣少年係新加坡新傳媒私人有限公司喺1988年推出嘅電視劇，由李南星、林梅嬌、黃奕良、楊莉冰、鄭宛玲，翁家鴻主演。
李南星喺呢套劇入面獲得好高知名度，之後逐漸成為新加坡電視圈嘅一線男星。
邊緣日記

《邊緣日記》（粵拼：bin1 jyun4 jat6 gei3，英文：The Basketball Diaries）係套喺1995年上畫嘅美國劇情片，史葛卡維特導演，主角係里安納度狄卡比奧。
邊緣特訓

《邊緣特訓》（粵拼：bin1 jyun4 dak6 fan3）係套美國嘅警匪片同動作電影，片長118 分鐘，喺2001年上畫。
邊章

邊章（粵拼：bin1 zoeng1；？—186年），原名係邊允（bin1 wan5），涼州金城人（而家甘肅蘭州），係東漢末年官員，後來加入西涼叛軍成爲民變領袖。
邊允同韓遂係同郡人，都係西涼地區嘅名人。原本邊允係東漢官員，做過新安令、督軍從事。中平元年（184年）農曆十一月，北地嘅先零羌人等造反，擁立北宮伯玉同李文侯做將軍。當時涼州有嚴重叛亂，叛亂聯軍詐降，要求見韓遂同邊允，原本韓遂唔制，係太守陳懿勸佢去，結果佢哋兩個畀叛軍劫持，被迫參與叛軍軍政，邊允為咗避開朝廷追捕，改名邊章。之後金城州郡大亂，叛軍殺咗太守陳懿。
中平二年（185年）農曆三月，以誅殺宦官名義，叛軍攻打到三輔，進逼園陵。於是朝廷派董卓做中郎將，皇甫嵩做副左車騎將軍，去護衛長安、征討叛亂。農曆七月，話皇甫嵩無功，要佢卸任返來，於是邊章、韓遂嘅叛軍氣焰更大。
當年農曆八月，朝廷派張溫做車騎將軍，袁滂做副將，去征討佢哋；然後又任命董卓做破虜將軍，同蕩寇將軍周慎一齊做張溫手下。之後張溫帶住朝廷軍喺美陽（而家陝西武功）同叛軍對打，慢慢噉叛軍處於下風。當年農曆十一月某夜，出現長達十餘丈嘅流星，光猛到照光叛軍軍營，嚇親啲馬。軍中啲人認爲非常之不祥，想返去金城。董卓聽到後好開心，第二日同右扶風鮑鴻一齊合攻叛軍，斬首數千人，邊章、韓遂帶住叛軍敗走榆中（而家甘肅金城）。
於是張溫派周慎帶住三萬人追擊佢哋。當時孫堅同周慎講：「敵方城度無穀，要由外邊運軍糧。我願意以萬人兵力斷佢條運糧路，而你用大軍殿後，敵方必定陷入困境而唔敢再打落去。若果再走入羌中討伐佢哋，噉涼州就安定啦。」但係周慎唔聽，引軍包圍榆中，邊章、韓遂分開屯駐葵園峽，斷咗周慎嘅運糧路，周慎驚咗，放棄輜重撤退。
中平三年（186年）冬天（《資治通鑑》記爲中平四年，即187年），韓遂奪取兵權，殺咗北宮伯玉、李文侯、邊章。而喺《三國志》就話邊章加入叛軍無耐就病死。

參攷資料
范曄。〈孝靈帝紀〉. 《《後漢書》》。｢中平元年……十一月…湟中義從胡北宮伯玉與先零羌叛，以金城人邊章、韓遂為軍帥，攻殺護羌校尉伶徵、金城太守陳懿。……二年……三月…北宮伯玉等寇三輔……秋七月……左車騎將軍皇甫嵩免。八月，以司空張溫為車騎將軍，討北宮伯玉……十一月，張溫破北宮伯玉於美陽，因遣蕩寇將軍周慎追擊之，圍榆中……｣
范曄。〈董卓列傳〉. 《《後漢書》》。｢中平元年……其冬，北地先零羌及枹罕河關腢盜反叛，遂共立湟中義從胡北宮伯玉、李文侯為將軍，殺護羌校尉泠徵。伯玉等乃劫致金城人邊章、韓遂，〈獻帝春秋曰：『涼州義從宋建、王國等反。詐金城郡降，求見涼州大人故新安令邊允、從事韓約。約不見，太守陳懿勸之使*(王)**[往]*，國等便劫質約等數十人。金城亂，懿出，國等扶以到護羌營，殺之，而釋約、允等。隴西以愛憎露布，冠約、允名以為賊，州購約、允各千戶侯。約、允被購，｢約｣ 改為 ｢遂｣，｢允｣ 改為 ｢章｣。』〉使專任軍政，共殺金城太守陳懿，攻燒州郡。明年春，將數萬騎入寇三輔，侵逼園陵，托誅宦官為名。詔以卓為中郎將，副左車騎將軍皇甫嵩征之。嵩以無功免歸，而邊章、韓遂等大盛。朝廷復以司空張溫為車騎將軍，假節，執金吾袁滂為副。拜卓破虜將軍，與蕩寇將軍周慎並統於溫。並諸郡兵步騎合十餘萬，屯美陽，以衛園陵。章、遂亦進兵美陽。溫、卓與戰，輒不利。十一月，夜有流星如火，光長十餘丈，照章、遂營中，驢馬盡鳴。賊以為不祥，欲歸金城。卓聞之喜，明日，乃與右扶風鮑鴻等並兵俱攻，大破之，斬首數千級。章、遂敗走榆中，溫乃遣周慎將三萬人追討之。溫參軍事孫堅說慎曰：『賊城中無穀，當外轉糧食。堅願得萬人斷其運道，將軍以大兵繼後，賊必困乏而不敢戰。若走入羌中，並力討之，則涼州可定也。』慎不從，引軍圍榆中城。而章、遂分屯葵園狹，反斷慎運道。慎懼，乃□車重而退。……三年春……其冬，征溫還京師，韓遂乃殺邊章及伯玉、文侯，擁兵十餘萬，進圍隴西。｣
陳壽。〈魏書：武帝紀〉. 《《三國志》》。｢金城邊章、韓遂殺刺史郡守以叛，眾十餘萬，天下騷動。…………〈典略曰：遂字文約，始與同郡邊章俱著名西州。章為督軍從事。……會涼州宋揚、北宮玉等反，舉章、遂為主，章尋病卒……劉艾靈帝紀曰：章，一名（元）〉｣
司馬光。〈漢紀：卷五十八〉. 《《資治通鑑》》。｢中平元年（甲子，公元一八四年）……北地先零羌及枹罕、河關群盜反，共立湟中義從胡北宮伯玉、李文侯為將軍，殺護羌校尉泠徵。金城人邊章、韓遂素著名西州，群盜誘而劫之，使專任軍政，殺金城太守陳懿，攻燒州郡。……中平二年（乙丑，公元一八五年）……北宮伯玉等寇三輔，詔左車騎將軍皇甫嵩鎮長安以討之。……八月，以司空張溫為車騎將軍，執金吾袁滂為副，以討北宮伯玉；拜中郎將董卓為破虜將軍，與蕩寇將軍周慎並統於溫。……張溫將諸郡兵步騎十餘萬屯美陽，邊章、韓遂亦進兵美陽，溫與戰，輒不利。十一月，董卓與右扶風鮑鴻等並兵攻章、遂，大破之，章、遂走榆中。溫遣周慎將三萬人追之。參軍事孫堅說慎曰：『賊城中無穀，當外轉糧食，堅願得萬人斷其運道，將軍以大兵繼後，賊必困乏而不敢戰，走入羌中，並力討之，則涼州可定也！』慎不從，引軍圍榆中城，而章、遂分屯葵園峽，反斷慎運道，慎懼，棄車重而退。……中平四年（丁卯，公元一八七年）……韓遂殺邊章及北宮伯玉、李文侯，擁兵十餘萬，進圍隴西，太守李相如叛，與遂連和。｣
邊緣禁地系列

《邊緣禁地系列》（Borderlands）係一個動作 RPG 遊戲系列。
邊緣系統

有色嗰柞就係邊緣系統。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
邊緣系統（limbic system）係管情緒嘅一柞腦區。
邊緣青年

邊緣青年簡稱邊青，係指處於社會群體邊緣化，將要墮落或者已經墮落但係本質仲係好嘅青年。
被「邊緣化」嘅主要原因多過一半係由於個體嘅生活方式、價值觀或者意識型態同社會主流格格不入或者係無法融入所導致。佢哋因為生活模式係同主流世俗社會有所唔同，所以經常畀人漠視或者歧視，因而畀人邊緣化，同正常社會相隔閡。
佢哋處於常人同壞人之間，除咗游離於主流社會之外，心理方面會有困惑，或者家庭唔美滿，成日畀人漠視或者歧視，種種原因導致邊青唔可以正確咁向上生活。
根據唔同非政府組織做嘅調查結果，曾經違法或者曾經出現明顯違規行為嘅邊青入面，佢哋主要係唔理解違規行為嘅後果；其次係受朋輩影響以及家庭關係疏離而做出違規行為。其中，青少年反叛期係青少年容易變成邊青嘅時間。
邊策

邊策（粵拼：bin1 caak3；簡化字：边策；1983年2月5號—2015年6月9號），原名邊寧，係中國大陸嘅男主持，吉林長春人。曾經喺2005年参加過央視節目——閃亮新主播嘅杭州賽區比賽重入埋中國內地前5。做過CCTV-6台嘅《世界電影之旅——資訊快車》嘅DJ。

死
佢喺2015年6月9號14點30分（UTC+8），喺北京朝陽區某個小區跌咗落樓死咗，終年32歲。後嚟朝陽區啲差佬查過呢單案，話大樓有人吸毒，喺屍檢報告發現，邊策嘅手頭有兩包冰毒同吸管，又喺血液度發現咗苯丙胺同甲基苯丙胺。應該係佢食咗冰毒之後產生幻覺，最後跌咗落樓死咗。
鄺頌晴

鄺頌晴（英文：Glacier Kwong Chung-ching，1996年7月11號—），外號「滑鼠娘娘」，係香港本土派女政治人，鍵盤戰線發言人。佢本身係香港大學文學院學士生，主修哲學同政治及公共行政。佢響2014年香港雨遮革命初期，曾效法「烏克蘭少女」拍影片《我是香港人：請救救香港》而開始出名。
鄺肖卿

鄺肖卿（英文：Kwong Siu Hing，1929年—），掛老公個姓叫郭鄺肖卿，香港企業家，現任新鴻基地產主席，新鴻基地產創辦人郭得勝嘅老婆，亦係前任主席郭炳湘、現任副主席郭炳江同郭炳聯嘅阿媽。
而家，郭氏家族係透過信托基金持有新鴻基地產股份，其中郭老太佔最大權益，所以佢亦係新鴻基地產嘅最大股東。郭老太喺家族地位好高，係新地嘅靈魂人物，亦受到三個仔嘅尊重，好多事都由佢決定。

祖籍
鄺肖卿祖籍廣東省花都市花山鎮。
酆氏

酆係唐人姓氏，喺《百家姓》裏頭排第61位。
呢篇酆氏係同姓氏有關嘅楔位文章，重未寫完嘅。麻煩你幫手充實佢。
鄺美寶

鄺美寶（英文：Mabel Kwong Mei-Bo，？—2018年9月6號）係香港女模特兒、演員。2018年9月，媒體報導佢癌病離世。

簡歷
鄺美寶被稱為香港嘅「第一代名模」，1974年到1985年期間亦拍過唔少電影。佢曾經同演員呂良偉拍過三年拖。

流行文化
香港導演葉念琛執導嘅愛情電影，女主角個名好多時都叫「鄺美寶」，但葉念琛話同呢位鄺美寶無關。
長谷川玲奈

長谷川玲奈（2001年3月15號—）係日本嘅一個配音員。

配音作品一覽
呢個表唔完整，歡迎加料。
長谷川祥之

長谷川祥之（粵拼：coeng4 guk1 cyun1 coeng4 zi1；1969年2月11號—）係日本足球員，司職前鋒，曾經喺1995～1996年間爲日本足球代表隊出場6次。
長谷川豐喜

長谷川豐喜（1986年4月18號—）係日本足球員，司職中場，效力過鳥棲砂岩。
長谷川瑜羅

長谷川瑜羅，係日本嘅一個女藝人同埋配音員。
長谷川等伯

長谷川等伯（1539年—1610年3月19號）係 16 世紀日本一個好出名嘅畫家，畫咗《松林圖屏風》呢幅被視為日本國寶嘅作品。
長谷川育美

長谷川育美，係日本嘅一個女藝人同埋配音員。
長谷川滿

長谷川滿（1979年2月3號—）係日本足球員，司職前鋒，效力過富山勝利。
長谷川芳明

長谷川芳明，係日本嘅一個男藝人同埋演員。
長谷川雄志

長谷川雄志（1996年12月6號—）係日本足球員，打中場位置，效力大分三神。
長谷川阿利亞

長谷川阿利亞（1988年10月29號—）係日本足球員，司職中場，效力大宮松鼠。
蓮花縣

蓮花係中國江西萍鄉一個縣，總面積1062平方公里，人口25萬。
蓮花河畔景苑

蓮花河畔景苑係上海市閔行區蓮花南路、羅陽路淀浦河南岸古美板塊嘅一羣1​1​棟1​3​層​高嘅住家樓​，總共629個單位組。單位分有66平方米嘅一房，93-103平方米嘅兩房同埋124-128平方米嘅三房。
發展商係上海梅都房地產開發有限公司，承建商係上海眾欣建築有限公司，物業管理公司係上海迅梅物業管理有限公司。
2008年11月樓盤開賣，預售許可證係閔行房地（2008）預字0799號、閔行房地（2008）預字0798號，預咗喺2009年12月交樓。

七號樓冧樓事件
内文：蓮花河畔景苑房屋倒塌事故
2009年6月27日清晨5點30分，起好咗做緊內部裝修嘅七號樓，突然成​棟向後冧，瞓喺地盤，底部嘅水泥柱斷曬露出嚟。出事嗰陣，有6個裝修工人係大樓入面，5人及時走得甩，但一個28歲嘅安徽籍工人走唔甩被活埋重傷，送院搶救不治。
鐮刀錘頭

鐮刀錘頭 (粵音：lim4 dou1 ceoi4 tau4，統一碼：U+262D ☭ ) 係共產主義最清楚嘅象徵，亦係大部分共產黨嘅黨徽。呢個象徵嘅原意，係代表住勞動階級嘅農民（由鐮刀代表）同埋工廠工人（由錘頭代表）之間嘅團結。

歷史
呢個象徵最初喺俄國革命期間開始用，當時嘅共產主義派孟什維克同埋布爾什維克都有用。到俄國內戰開始之後，鐮刀錘頭成為咗蘇俄嘅重要象徵。到蘇聯成立之後，蘇聯有份組成嘅共產國際都一樣用呢個象徵做撈稿。自此之後，鐮刀錘頭已經成為咗共產革命最出名嘅象徵，亦到依家喺所有共產國家都繼續有用。
喺好多以前係共產國家嘅地方，都有禁咗鐮刀錘頭嘅法例。
鐵人

史太林，蘇聯政治人。佢嘅名喺俄文嘅意思係「鐵人」噉解
三項鐵人，又叫「三項全能」，係指游水、單車、短程馬拉松組成嘅比賽，要按順序喺規定時間內完成
鐳

鐳（粵拼：Leoi4，舊名鈤、銧、英文：Radium）係一種化學元素，化學符號Ra，原子序數係88，係一種銀白色嘅鹼土金屬，有放射性。
鐳響1898年由居里夫人同佢丈夫皮埃爾·居里響捷克北波希米亞發現。佢哋發現鈾響衰變之後，衰變物重帶有放射性。鐳嘅拼音名Radium即係放射性咁解。
鐳-226嘅半衰期有1602年。佢衰變嗰陣會放出氡氣到大氣中。氡仍然有放射性，俾生物吸入嘅話會危害生命。
鐳射打印機

鐳射打印機又叫雷射印表機、激光打印機，係種常見嘅打印機類型，用鐳射光（激光）控制碳粉去打印。
鐵人街道

鐵人街道（粵拼：tit3 jan4 gaai1 dou6）係中國黑龍江大慶薩爾圖嘅街道。
喺基層政區改革後，2013年6月原先嘅鐵人街道拆成鐵人社區、登峰社區，原先下轄嘅社區轉曬爲居委會。其中鐵人社區面積36km²，東到鐵人橋、南到南一路、西到康平街、北到濱州鐵路綫，總人口29419人，其中常住嘅有23667人、流動人口6837。而登峰社區面積52km²，位於薩爾圖區最西邊，南到鐵路綫、北到三廠二礦油田專用路、東到西一路、西到西二路，同讓胡路區接界；總人口13245人，其中流動人口2232人。
「鐵人」呢個名源自王進喜，佢係當年大慶油田鑽井隊嘅其中一個隊長，因爲佢搵命搏噉做嘢，立咗大功，畀啲人讚做鐵人，畀上頭嘉獎、表彰，佢嘅事蹟當其時喺中國內地聞名，所以呢條街道以「鐵人」做名紀念佢。

政區
原先嘅鐵人街道管轄5個社區，改制之後，鐵人社區轄4個居委會，登峰社區轄2個居委會。
原先嘅社區：鐵人、奔騰、奔二、登峰、西賓
而家鐵人社區嘅居委會：鐵人、奔二、奔騰、西賓
而家登峰社區嘅居委會：登峰、井下
鐵

鐵（粵拼：tit3）係元素嘅一種，符號Fe，原子序數26，原子重量55.845(2)。符號嚟自拉丁文Ferrum。鐵係第八族同第四周期嘅金屬。
鐵係星體經純核聚變嘅最終產物，唔使靠超新星嚟形成。因為咁，佢係宇宙裏面最多嘅重金屬。人類最早發現嘅鐵正係由外太空撞落地球嘅隕石。

特性
有好強嘅延展性，熔點係攝氏1535度，而沸點則係攝氏三千度左右。所以唔容易提煉。
鐵好容易同氧產生化學作用，稱之為氧化。鐵製物品成日都生鏽，就係氧化嘅過程。
鐵又係建造摩天大廈同埋地下鐵路嘅材料，佢可以同其他金屬混合成不銹鋼，工業革命之後喺建築學上得到重大嘅應用。
鐵喺天文學同埋物理學上面，視為恆星核聚變最終極合成嘅元素，核聚變高核聚變到鐵之後恆星就會失去平衡，開始超新星爆發。
鐵嘅化學符號係Fe，源自拉丁文名稱「Ferrum」。

製造
鐵一般都係採用冶煉法嚟提煉，以赤鐵礦（Fe2O3）同磁鐵礦（Fe3O4）為原材料，同焦炭以及助溶劑，喺熔爐入面產生反應。焦炭燃燒嗰陣會產生二氧化碳（CO2），而二氧化碳同焦炭接觸，會產生一氧化碳（CO）。一氧化碳同礦石入面嘅氧化鐵，產生作用，就產生出金屬「鐵」。
呢啲反應都係可逆反應，所產生出嚟嘅一氧化碳，濃度要越大越好。要使到反應進行得完完全全，溫度至少要800度。
鐵丸

鐵丸，係指身體補充鐵質嘅藥丸。一啲缺鐵性貧血嘅人會食用。不過，鐵丸容易引起便秘同作嘔作悶。
鐵冬青

鐵冬青（粵拼：tit3 dung1 cing1；學名：Ilex rotunda）係冬青科冬青屬嘅一樖常綠喬木，原產地喺中國、日本、韓國、臺灣 同中南半島等地。

形態
樹皮色：灰——灰黑
樹葉：
面色：綠　　背色：淡綠　
樣：好似撕爛咗而且有好似蓮藕絲嘅嘢
花：白色有芳香
果：波形，喺熟咗嗰陣變成紅色，但花公係冇果㗎。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
鐵冬青嘅樹皮、根、樹葉可以用嚟入藥，可以醫發高燒同埋各種炎症，一般用嚟做涼茶。